text: To anholdt for voldsomt tøjtyveri i Blåvand
  17 september 2015 kl. 18.17
  Der er anholdt to personer efter det store tøjtyveri i Blåvand torsdag morgen, hvor gerningsmænd bankede store beton-klodser gennem en butiksrude.
  Den store mængde modetøj, som tidligt torsdag morgen blev stjålet ved et voldsomt indbrud i en tøjbutik midt i Blåvand, er nu fundet igen. Der er nemlig blevet anholdt to personer i sagen. De blev standset i en bil ved Kolding kl. 6.28.
  De to anholdte er henholdsvis en 16-årig dreng og en 20-årig mand. Den bil, som de to anholdte kørte i, var fyldt med tøj fra den butik, som i morges havde haft indbrud.
  Indbruddet skete kl. 03.44, hvor gerningsmændene kastede nogle store betonklodser igennem en butiksrude, hvorefter de stjal modetøjet.
  